૧૪ નવેમ્બર, ર૦૧૯ના રોજ દેશની સર્વોચ્ચ ન્યાયાલય દ્વારા રાફેલ વિમાન પર પુનઃ વિચાર કરવા અંગેની વિવિધ અરજીઓને ફગાવી દેવામાં આવી અને  સુપ્રિમ કોર્ટે પોતાના નિર્ણયમાં આ વિષયની તપાસ અંગેની માંગને બીન જરૂરી ગણાવી અને આ વિષય અંગે ન્યાયાલય દ્વારા પહેલા પણ કોંગ્રેસ પક્ષને ફિટકાર લગાવવામાં આવેલી છે ત્યારે રાફેલ મુદ્દે કોંગ્રેસ અને રાહુલ ગાંધી દ્વારા દેશની જનતાને વુઠ્ઠાણા ફેલાવી ગેરમાર્ગે દોરવા બદલ સાર્વજનિક માફી માંગે તે અંગે શહેર ભાજપ દ્વારા શહેર ભાજપ પ્રમુખ કમલેશ મિરાણીની અધ્યક્ષતામાં અને પ્રદેશ ભાજપ અગ્રણી નીતીન ભારદ્વાજ, ધારાસભ્ય ગોવિંદભાઇ પટેલ, અરવિંદ રૈયાણી, લાખાભાઇ સાગઠીયા, કાર્યકારી મેયર અશ્વીન મોલીયા, શહેર ભાજપ મહામંત્રી દેવાંગ માકડ, જીતુ કોઠારી, કિશોર રાઠોડ, રાજુભાઇ ધ્રુવ, શાસક પક્ષ નેતા દલસુખ જાગાણી, દંડક અજય પરમાર, પૂર્વ ધારાસભ્ય ભાનુબેન બાબરીયાની ઉપસ્થિતીમાં શહેરના કિસાનપરા ચોક ખાતે વિરોધાત્મક ધરણાનો કાર્યક્રમ યોજાયો હતો.